Co maju Lutherska cerkwja w Tanzaniji, ta we Wjelikej Britanskej, Presbyteriańska uniwersita we Seoul (Korea) a lutherska wósada we awstralskem Wujal Wujal gromaźe? Wóni su nejbliše susedy Serbskego ewangelskego towaristwa Budyšyn a Kupki serbska namša. Tak mały naš swět móžo byś…, nanejmjenjej w Lutherskej zagroźe we Wittenbergu.
To pópšawem njejo zagroda a drje nigdy njebuźo zagroda w pópšawnem zmysle, skerjej to jo gumno. Momentanje jo hyšći rěd młodych bomow grupěrowanych wokoło wjelikeje kśice do lutherskej rože srjejź Wittenbergskego parka, ceło blisko Grodoweje cerkwje (Schloßkirche) a Měsćańskeje cerkwje (Stadtkirche). Tam wósady a wšakorake druge grupy mógu sajźiś bomcyk ako znamje ekumeniskeje zgromadnosći. A w běgu casa bomcyki rostu a stwóriju – nic zagrodu, ale gusty lěs, kenž symbolizěrujo wusku zgromadnosć kśesćijanow a cerkwjow pó cełem swěśe.
szl_Latn szl_Latn